пред другите държави членки или пред Комисията.
 Член 37
 Правомощия на служителите, извършващи контрол
 Всяка държава членка взема необходимите мерки, за да улесни работата на служителите на своите компетентни органи. Тя осигурява по-специално, че тези служители, при необходимост — съвместно със служители от други ведомства, които тя упълномощава за целта:
 а)
 имат достъп до лозята, съоръженията за производство на вино и съхранение, съоръженията за преработка на лозаро-винарски продукти и транспортните средства за транспортиране на тези продукти;
 б)
 имат достъп до търговските помещения или складовете, както и до транспортните средства на всяко лице, което държи с цел продажба, предлага на пазара или транспортира лозаро-винарски продукти или продукти, които могат да бъдат предназначени за използване в лозаро-винарския сектор;
 в)
 могат да вземат проби от лозаро-винарски продукти, вещества или продукти, които може да се използват за приготвянето на такива продукти, и продукти, държани с цел продажба, предлагане на пазара или транспортиране;
 г)
 имат достъп до счетоводните данни и до други документи, необходими при проверките, и да правят копия или извлечения от тях.
 Член 38
 Помощ при поискване
 1. Когато компетентен орган на държава членка предприема контролни дейности на нейната територия, той може да поиска информация от компетентен орган на друга държава членка, която може да е засегната пряко или косвено. Когато е отправено такова искане, помощта се предоставя своевременно.
 Органът, към който е отправено искането, предоставя всякаква информация, която дава възможност на органа, отправил искането, да изпълни своите задължения.
 2. Когато съответният орган е отправил мотивирано искане, органът, към който е отправено искането, извършва специален надзор или проверки с оглед постигане на поставените цели или предприема необходимите стъпки, за да осигури извършването на такъв надзор или такива проверки.
 3. Органът, към който е отправено искането, действа така, както би действал от свое име.
 4. Със съгласието на органа, към който е отправено искането, органът, отправил искането, може да определи служители, които:
 а)
 в помещенията на административните органи на държавата членка, където е установен органът, към който е отправено искането, да получат информация или копия от документи, отнасящи се до прилагането на разпоредбите в лозаро-винарския сектор или до контролни дейности;
 б)
 или да присъстват при извършването на дейностите, изискани съгласно параграф 2, след като е информирал органа, към който е отправено искането, в разумен срок преди началото на тези дейности.
 Копията, посочени в първата алинея, буква а), може да бъдат направени само със съгласието на органа, към който е отправено искането.
 5. Служителите на органа, към който е отправено искането, отговарят за провеждането на контролните дейности през цялото време.
 6. Служителите на органа, отправил искането:
 а)
 представят писмено нареждане, в което се посочват самоличността и длъжността им;
 б)
 разполагат, без да се засягат ограниченията, които държавата членка на органа, към който е отправено искането, налага на своите собствени служители при извършването на съответните проверки:
 i)
 с правата на достъп, предвидени в член 37, букви а), б) и г);
 ii)
 с правото да бъдат информирани за резултатите от проверките, извършени от служителите на органа, към който е отправено искането, върху пробите, взети съгласно член 37,